Peking (JBo/SN). Denise Herrmann z Oberwiesenthala je olympiska dobyćerka w biatlonje na distancy 15 kilometrow. Z wuběrnym wukonom a po jenož jednym chłostanskim kole zawěsći sej wona zdobom druhu złotu medalju za Němsku při lětušich Olympiskich zymskich hrach. Dalša němska wubědźowarka w biatlonje, Vanessa Voigt, bě medaljowe městno jenož snadnje zapasła, wona bu na kóncu štwórta.
Mjenje zwjeselace powěsće za Němsku běchu z miksoweho sněhakowarskeho skakanja wušli. Tam su Katharinu Althaus sportoweho wobleka dla, kotryž njewotpowědowaše regulam, diskwalifikowali. Z tym běchu wšě nadźije němskeho skakanskeho mustwa na medalju zhubjene. Tež tři dalše mustwa běchu wot tutoho dóńta potrjechene. Na kóncu dobychu sobufaworića ze Słowjenskeje.
szl_Latn szl_Latn